Τόνι Βιλένα

Ο **Τόνι Εμίλιο Τριντάντε ντε Βιλένα** (ή απλά **Τόνι Βιλένα**) (ολλανδικά: *Tonny Emilio Trindade de Vilhena*, 3 Ιανουαρίου 1995) είναι Ολλανδός επαγγελματίας ποδοσφαιριστής, που αγωνίζεται στον Παναθηναϊκό, ως μέσος. Έχει εκπροσωπήσει την εθνική ομάδα της Ολλανδίας.

## Συλλογική καριέρα
### Αρχή καριέρας και Φέγενορντ
Ο Βιλένα ουσιαστικά είναι προϊόν των ακαδημιών της Φέγενορντ, όντας ενταγμένος εκεί το 2003, σε ηλικία 8 ετών. Η καταγωγή του πατέρα του έλκεται από την Ανγκόλα, ενώ της μητέρας του από την Ολλανδία. Στις ακαδημίας της ολλανδικής ομάδας έκατσε για εννέα χρόνια, έως το 2012, που προωθήθηκε στην πρώτη ομάδα του συλλόγου.

Το ντεμπούτο του με την ομάδα το έκανε στις 12 Ιανουαρίου του 2012, σε έναν αγώνα με τη ΦΦΦ-Φένλο, ενώ το παρθενικό του γκολ το έβαλε την ίδια χρονιά στις 25 Νοεμβρίου, κόντρα στην ΑΖ Άλκμααρ, σε ένα παιχνίδι που τελείωσε 2-0. Στις 3 Φεβρουαρίου του 2013, σε μία νίκη της ομάδας του κόντρα στη Βίλεμ ΙΙ, γίνεται ο νεότερος παίχτης της Φέγενορντ που σκοράρει δις σε ένα παιχνίδι της Ερεντιβίζιε, ήταν μόλις 18 ετών και 31 ημερών.

Κατά τη θητεία του στην ομάδα υπήρξε παίχτης κλειδί, ειδικότερα υπό την εποχή που την προπονούσε ο Ρόναλντ Κούμαν. Το καλοκαίρι του 2016, έμεινε ελεύθερος από τον σύλλογο, ο οποίος δεν μπόρεσε να ικανοποιήσει το συμβόλαιο που ζητούσε ο  Βιλένα. Κάτι όμως που άλλαξε στην πορεία των διαπραγματεύσεων και ο Βιλένα, θα παρέμεινε στον ολλανδικό σύλλογο έως και το 2018.

### Κρασνοντάρ
Στις 20 Ιουνίου του 2019, η ρωσική ομάδα Κρασνοντάρ ανακοίνωσε ότι ο Βιλένα υπέγραψε συμβόλαιο με τον σύλλογο. Όταν έγινε μέλος του συλλόγου επέλεξε να φορέσει τη φανέλα με τον αριθμό 52 για να την αφιερώσει στη μητέρα του.

### Εσπανιόλ
Στις 17 Ιανουαρίου του 2022, η Κρασνοντάρ ανακοίνωσε ότι ο Βιλένα παραχωρήθηκε στην ισπανική Εσπανιόλ ως δανεικός μέχρι το τέλος της σεζόν, με οψιόν αγοράς. Στις 12 Ιουλίου του 2022, ο ρώσικος σύλογος ανακοίνωσε ότι ενεργοποιήθηκε η επιλογή αγοράς και τα δικαιώματα του Βιλένα μεταφέρθηκαν στην Εσπανιόλ.

### Δανεικός στην Σαλερνιτάνα
Στις 10 Αυγούστου 2022, ο Βιλένα μετακόμισε στη Σαλερνιτάνα της Σέριε Α ως δανεικός για ένα χρόνο, με ρήτρα εξαγοράς.

### Παναθηναϊκός
Στις 7 Ιουλίου 2023, ο Βιλένα υπέγραψε τετραετές συμβόλαιο με τον Παναθηναϊκό της ελληνικής Σούπερ Λίγκ.

## Διεθνής Καριέρα
### Νεανικά τμήματα και 2 Ευρωπαϊκά Πρωταθλήματα U17
Ο Βιλένα έχει εκπροσωπήσει τη χώρα του, σχεδόν, σε όλα τα τμήματα, φτάνοντας το 2016, και στην Ανδρών. Το 2011, πανηγύρισε με την εθνική Ολλανδίας U17 και το Ευρωπαϊκό πρωτάθλημα ποδοσφαίρου U17, ενώ σε αυτή τη διοργάνωση βρέθηκε και ανάμεσα στους πρώτους σκόρερ, με τρία γκολ. Την επόμενη χρονιά πανηγύρισε ξανά αυτόν τον τίτλο, σε έναν τελικό κόντρα στη Γερμανία. Στις 5 Φεβρουαρίου του 2013, πέτυχε και το πρώτο του γκολ με την Ολλανδία U21.

### Εθνική Ολλανδίας Ανδρών
Στις 23 Μαρτίου του 2013, κλήθηκε και στην Εθνική Ολλανδίας Ανδρών. Παρόλα αυτά, το ντεμπούτο του καθυστέρησε τρία χρόνια, καθώς αυτό πραγματοποιήθηκε στις 4 Ιουνίου του 2016, μπαίνοντας ως αλλαγή σε έναν αγώνα κόντρα στην Αυστρία.

## Στατιστικά καριέρας
### Σύλλογοι
: *Ενημέρωση έως τις 8 Μάη του 2016.*

## Διακρίσεις και Τίτλοι
### Συλλογικές
;Φέγενορντ
* Κύπελλο Ολλανδίας **(1)**: 2015-16
**Παναθηναϊκός**

* Κύπελλο Ελλάδος **(1)**: 2023-24

### Διεθνείς
;Ολλανδία

*Ευρωπαϊκό πρωτάθλημα ποδοσφαίρου U17 (2): (2011, 2012)

## Παραπομπές


## Εξωτερικοί σύνδεσμοι
* Voetbal International profile  
* 
* 

Κατηγορία:Μέσοι ποδοσφαιριστές
Κατηγορία:Ολλανδοί ποδοσφαιριστές
Κατηγορία:Ποδοσφαιριστές Εθνικής Ολλανδίας Κ17
Κατηγορία:Ποδοσφαιριστές Εθνικής Ολλανδίας Κ19
Κατηγορία:Ποδοσφαιριστές Εθνικής Ολλανδίας Κ21
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές Φέγενορντ
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές ΦΚ Κρασνοντάρ
Κατηγορία:Ξένοι ποδοσφαιριστές στη Ρωσία
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές ΡΚΝ Εσπανιόλ
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές ΟΣ Σαλερνιτάνα 1919
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Παναθηναϊκού
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Αλάνιασπορ
Κατηγορία:Ξένοι ποδοσφαιριστές στην Τουρκία